Styrets faglige begrunnelse:

Monika Bašić: Nominal Subextractions and the Structure of NPs in Serbian and English
Gjennom en analyse av hhv engelsk og serbisk setningsoppbygging viser Bašić at den tidligere modellen (Left Branch Extractions)  ikke på fult tilfredsstillende vis kan forklare forskjellene mellom de to språk. Hun fremsetter en overbevisende ny teori, hvor det som skiller de to er at serbisk tillater deling av bakgrunnstoff fra fokusleddet, mens bakgrunnsstoffet på engelsk må føres frem sammen med fokuset. Argumentasjonen er solid og basert på  inngående kjennskap til både serbisk og generell syntaksteori. Gjennom presentasjonen av denne nye modellen gir oppgaven et vesenlig bidrag til språkvitenskapsteori. Oppgaven fikk karakteren A.

